Document ID: /fineweb-2-swissfilter-quality_10-filterrobots/filtered/01446.jsonl.gz/5

Tiedote 58/2014
13.3.2014
Ulkoministeriön Eurooppatiedotus järjestää Euroopan unionin jäseneksi liittymistä ja tuoreinta EU-jäsenmaata Kroatiaa käsittelevän aamukahvitilaisuuden maanantaina 17. maaliskuuta klo 10–12 Eurooppasalissa, Malminkatu 16, Helsinki. Seminaarissa myös julkistetaan heinäkuussa 2014 vuoden unionin jäsenenä ollutta Kroatiaa esittelevä kirja Kroatia on EU:n uusin tulokas.
Kroatian EU-jäsenyys ja maan kansanvaltaisten instituutioiden vahvistaminen ovat kietoutuneet toisiinsa tavalla, joka muistuttaa sekä suurta itälaajentumista 2004/2007 että 1980-luvulla jäseneksi tulleiden Välimeren maiden kokemuksia: diktatuureista ja autoritaarisesta hallinnosta kohti demokratiaa kulkeneita Kreikkaa, Espanjaa ja Portugalia.
Jatkossa ratkaisee, miten lähimenneisyydessään sodan kokenut Kroatia onnistuu hyödyntämään EU-jäsenyyden myötä avautuvia mahdollisuuksiaan. Oikeusvaltiota on vahvistettava ja korruptiota kitkettävä edelleen, mutta paljon riippuu siitäkin, miten verraten köyhän Kroatian koulutetut kansalaiset onnistuvat liikkumaan vapaasti unionin sisällä ja miten maa pärjää kilpailussa unionin sisämarkkinoilla.
10.00–10.15 Kroatia-kirjan esittely, Rinna Kullaa, yliopistotutkija, PhD, Jyväskylän yliopisto
10.15–10.30 Millaisen jäsenen EU sai Kroatiasta, Juhana Aunesluoma, Eurooppa-tutkimuksen verkoston tutkimusjohtaja, Helsingin yliopisto
10.30–10.45 Kroaatin kieli ja Kroatian kulttuuri, Johanna Virkkula, Helsingin yliopisto
10.45–11.00 Jonoa Balkanilta: mitkä maat ovat seuraavina tulossa EU:hun, Juha Ottman, apulaisosastopäällikkö, ulkoministeriön Eurooppa-osasto
11.00–11.15 Keskustelua
Tilaisuudessa on kahvitarjoilu klo 9.30 alkaen.
Tervetuloa!
Lisätietoja: ulkoministeriön Eurooppatiedotus, toimituspäällikkö Päivi Toivanen, puh. 040 560 9020 ja tiedottaja Helena Kiiskinen puh. 040 510 7520
Päivitetty 13.3.2014